# Afrikinis strutis

### Straipsnis iš Vikipedijos, laisvosios enciklopedijos.

Struthio camelus
Afrikinis strutis (Struthio camelus)
Mokslinė klasifikacija

Karalystė: | Gyvūnai ( Animalia)
Tipas: | Chordiniai ( Chordata)
Klasė: | Paukščiai ( Aves)
Antbūris: | Beketeriai paukščiai ( Ratitae)
Būrys: | Strutiniai paukščiai ( Struthioniformes)
Šeima: | Strutiniai ( Struthionidae)
Gentis: | Stručiai ( Struthio)
Rūšis: | Afrikinis strutis ( Struthio camelus)

Afrikinis strutis (Struthio camelus) – monotipinės strutinių (Struthionidae) paukščių šeimos vienintelė rūšis.

Tai stambiausias dabartinis paukštis, kurio aukštis iki viršugalvio – 270 cm, masė 75-100 kg. Patelės ir patinai išore labai skiriasi. Patinas juodas su baltomis sparnų ir uodegos plunksnomis, kurias demonstruoja per tuoktuves. Patelė rudai pilka. Stručio kaklas ilgas ir plikas, galva maža, o kojos labai ilgos ir stiprios, turi po 2 pirštus. Sparnai trumpi, raktikauliai išnykę. Bėgdamas gali išvystyti 50 km/h greitį.

Minta įvairiais augalais ir jų sėklomis. Kietą maistą sutrina skrandyje esantys praryti akmenys. Žarnynas labai ilgas. Patinai turi įtraukiamą kopuliacijos organą.

Stručio kiaušinis

Gyvena mažomis grupėmis: patinas ir keletas patelių. Stručių patinai kovoja dėl teritorijos ir socialinio statuso agresyviai demonstruodamiesi, o kartais ir kovodami. Kovos nugalėtojas įgyja teritoriją ir kelias pateles. Dauginimosi sezono metu patinai garsiai baubia. Kelios patelės deda į bendrą lizdą iki 50-60 kiaušinių. Kiaušinio masė 1,1-1,6 kg. Dienomis peri pasikeisdamos patelės, o naktimis – patinas. Jis vedžioja ir jauniklius. Jie išsirita gerai išsivystę ir maitinasi patys. Dėl puošnių plunksnų stručiai buvo labai naikinami. Pietų Afrikoje veisiami specialiose fermose.

Paplitęs tik Afrikos savanose ir pusdykumėse į pietus nuo Sacharos, anksčiau dar buvo Arabijoje ir Sirijoje. Gamtoje stučiai yra pusiau klajokliai. Ieškodami žolės ir kito augalinio maisto, jie nukeliauja gana toli.

## [taisyti] Stručiai Lietuvoje

Stručiai Tiskūnų fermoje Kėdainių rajone

Kauno raj., šalia Rokų, įkurtas stručių genetikos centras, kur auginami ir veisiami visų trijų rūšių Afrikos stručiai – raudonkakliai, mėlynkakliai ir Afrikos juodieji.

Vilniaus raj. veikia A.Skliaro stručių ferma, Zujūnų seniūnijoje įkurtas tarptautinis stručių augintojų centras ir kt.

## [taisyti] Nuorodos

- Stručių genetikos centras

| Vikiteka: Afrikinis strutis – Iliustracijos, vaizdo ir garso įrašai, susiję su straipsniu

| Šis straipsnis buvo tapęs Savaitės straipsniu

Rodomas puslapis "http://lt.wikipedia.org../../../a/f/r/Afrikinis_strutis.html"

Kategorija: Beketeriai paukščiai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Afrikaans
- አማርኛ
- Anglo Saxon
- العربية
- Български
- বাংলা
- Català
- Cebuano
- Česky
- Dansk
- Deutsch
- English
- Esperanto
- Español
- Suomi
- Français
- Gàidhlig
- עברית
- Hrvatski
- Magyar
- Bahasa Indonesia
- Ido
- Italiano
- 日本語
- 한국어
- Limburgs
- Bahasa Melayu
- Nederlands
- Polski
- Português
- Русский
- Simple English
- Slovenčina
- Slovenščina
- Српски / Srpski
- Svenska
- Kiswahili
- தமிழ்
- Türkçe
- Uyghurche‎ / ئۇيغۇرچە
- Tiếng Việt
- 中文